b'\n_START_ARTICLE_\nCazimir al II-lea al Poloniei\n_START_SECTION_\nVia\xc8\x9ba\n_START_PARAGRAPH_\nCazimir, a fost al \xc8\x99aselea fiu al lui Boleslau al III-lea Gur\xc4\x83 Str\xc3\xa2mb\xc4\x83, \xc8\x99i a celei de-a doua sa so\xc8\x9bie, Salomea de Berg, fiica Contelui Henric de Berg, a fost n\xc4\x83scut \xc3\xaen 1138, probabil \xc3\xaen momentul mor\xc8\x9bii tat\xc4\x83lui s\xc4\x83u. Este posibil, de asemenea, ca el s\xc4\x83 se fi n\xc4\x83scut la scurt timp dup\xc4\x83 moartea tat\xc4\x83lui s\xc4\x83u. Probabil acesta a fost motivul pentru care, \xc3\xaen testamentul tat\xc4\x83lui s\xc4\x83u, el nu a fost specificat \xc8\x99i nu a primit nici o proprietate.\n_START_SECTION_\nPrimii ani\n_START_PARAGRAPH_\n\xc3\x8en primii ani, Cazimir \xc8\x99i sora sa, Agnes, au locuit cu mama lor, v\xc4\x83duva Salomea, pe terenul ei din \xc5\x81\xc4\x99czyca. Acolo, t\xc3\xa2n\xc4\x83rul prin\xc8\x9b a r\xc4\x83mas departe de luptele fra\xc8\x9bilor s\xc4\x83i, Boleslau al IV-lea cel Cre\xc8\x9b, Mieszko al III-lea cel Bptr\xc3\xa2n \xc8\x99i Vladislav al II-lea Exilatul._NEWLINE_C\xc3\xa2nd Salomea de Berg a murit \xc3\xaen 1144, Cazimir \xc8\x99i Agnes au fost \xc3\xaengriji\xc8\x9bi de fratele lor mai mare, Boleslau al IV-lea. De\xc8\x99i sub tutela sa, t\xc3\xa2n\xc4\x83rul prin\xc8\x9b ar fi putut s\xc4\x83 se simt\xc4\x83 \xc3\xaen siguran\xc8\x9b\xc4\x83, nu avea nici o garan\xc8\x9bie c\xc4\x83 ar putea primi o parte din mo\xc8\x99tenire \xc3\xaen viitor. \xc3\x8en 1154, a atins v\xc3\xa2rsta corepunz\xc4\x83toare pentru a prelua controlul asupra terenurilor familiei, \xc3\xaens\xc4\x83 nu i s-a oferit nimic. Chiar mai r\xc4\x83u, trei ani mai t\xc3\xa2rziu (1157), soarta lui a fost decis\xc4\x83 \xc3\xaen campania polonez\xc4\x83 de succes a \xc3\x8emp\xc4\x83ratului Frederick Barbarossa, care a venit \xc3\xaen ajutorul lui Vladislav al II-lea \xc8\x99i a fiilor s\xc4\x83i. Ca o parte a tratatului, Boleslau a trebuit s\xc4\x83 \xc3\xaencheie cu Barbarossa, iar Cazimir a fost trimis \xc3\xaen Germania ca ostatic, \xc3\xaen scopul de a asigura loialitatea fratelui s\xc4\x83u._NEWLINE_Soarta lui Cazimir la curtea imperial\xc4\x83 este necunoscut\xc4\x83. El s-a \xc3\xaentors \xc3\xaen Polonia \xc3\xaen siguran\xc8\x9b\xc4\x83, \xc3\xaenainte de 21 mai 1161.\n_START_SECTION_\nDuce de Wi\xc5\x9blica\n_START_PARAGRAPH_\nSitua\xc8\x9bia s-a schimbat \xc3\xaen 1166, c\xc3\xa2nd fratele lui, Henric, a fost ucis \xc3\xaen Cruciada Prusac\xc4\x83; f\xc4\x83r\xc4\x83 mo\xc8\x99tenitori, l-a l\xc4\x83sat pe Cazimir, conform testamentului, singurul succesor al Poloniei Mici, Ducatul de Sandomierz. Cu toate acestea, Marele Duce Boleslau al IV-lea, a decis s\xc4\x83 divid\xc4\x83 ducatul \xc3\xaen trei p\xc4\x83r\xc8\x9bi: cea mai mare parte (care includea \xc8\x99i capitala Sandomierz) \xc3\xaei apar\xc8\x9binea Marelui Duce, micul district din Wi\xc5\x9blica i-a fost dat lui Cazimir, iar restul a fost p\xc4\x83strat de Mieszko al III-lea._NEWLINE_Sup\xc4\x83rat \xc8\x99i dez\xc4\x83magit de decizia Marelui Duce, Cazimir s-a r\xc4\x83zvr\xc4\x83tit \xc3\xaempotriva lui, fiind sprijinit de fratele s\xc4\x83u, Mieszko al III-lea, de magnatul Jaksa de Miech\xc3\xb3w \xc8\x99i Sviatoslav, de fiul voievodului Piotr W\xc5\x82ostowic, precum \xc8\x99i de Arhiepiscopul de Gniezno \xc8\x99i Episcopul de Cracovia; de asemenea, aproape toat\xc4\x83 Polonia Mic\xc4\x83 era de partea lui. Ac\xc8\x9biunile rapide ale lui Boleslau au oprit \xc3\xaen cele din urm\xc4\x83 rebeliunea. La sf\xc3\xa2r\xc8\x99itul anului, Cazimir a fost capabil s\xc4\x83 p\xc4\x83streze Wi\xc5\x9blica. \xc3\x8en 1172, Mieszko al III-lea, s-a r\xc4\x83zvr\xc4\x83tit \xc3\xaempotriva Marelui Duce, \xc8\x99i a \xc3\xaencercat s\xc4\x83-l conving\xc4\x83 pe fratele s\xc4\x83u mai mic s\xc4\x83 i se al\xc4\x83ture. Din motive necunoscute, Cazimir a refuzat s\xc4\x83 participe._NEWLINE_\xc3\x8en 1173, Boleslau al IV-lea a murit, iar \xc3\xaen conformitate cu principiul de vechime, a fost urmat de fratele s\xc4\x83u, Mieszko al III-lea cel B\xc4\x83tr\xc3\xa2n. El a decis s\xc4\x83 dea restul ducatului Sandomierz lui Cazimir.\n_START_SECTION_\nRevolta \xc3\xaempotriva lui Mieszko al III-lea cel B\xc4\x83tr\xc3\xa2n\n_START_PARAGRAPH_\nGuvernarea puternic\xc4\x83 \xc8\x99i dictatorial\xc4\x83 a noului Mare Duce a provocat nemul\xc8\x9bumire profund\xc4\x83 \xc3\xaen r\xc3\xa2ndul nobilimii din Polonia Mic\xc4\x83. De data aceasta, o nou\xc4\x83 revolt\xc4\x83 a fost preg\xc4\x83tit\xc4\x83 \xc3\xaen 1177. Rebeliunea, \xc3\xaen afar\xc4\x83 de magistra\xc8\x9bi, num\xc4\x83ra sprijinul lui Gedko, Episcopul de Cracovia, Odon, fiul cel t\xc3\xa2n\xc4\x83r al lui Mieszko, Vladislav al II-lea, fiul fostului Mare Duce, Ducele Boleslau I cel \xc3\x8enalt \xc8\x99i Cazimir. Motivele implic\xc4\x83rii sale \xc3\xaen revolt\xc4\x83, dup\xc4\x83 ce a fost aliatul lui Mieszko, sunt necunoscute._NEWLINE_Lupta pentru puterea suprem\xc4\x83 a avut un curs destul de ciudat: Mieszko, complet surprins de c\xc4\x83tre rebeli \xc3\xaen ducatul din Polonia Mare, s-a retras la Pozna\xc5\x84, unde a r\xc4\x83mas timp de doi ani, duc\xc3\xa2nd o lupt\xc4\x83 grea cu fiul s\xc4\x83u Odon. \xc3\x8en cele din urm\xc4\x83, el a fost \xc3\xaenvins \xc8\x99i a fost nevoit s\xc4\x83 fug\xc4\x83. Ducele Boleslau cel \xc3\x8enalt nu a reu\xc8\x99it s\xc4\x83 cucereasc\xc4\x83 Cracovia \xc8\x99i provincia Seniorat\xc4\x83, dup\xc4\x83 ce a fost blocat \xc3\xaentr-un conflict cu fratele s\xc4\x83u, Mieszko IV \xc8\x99i cu fiul s\xc4\x83u, Jaros\xc5\x82aw. Dup\xc4\x83 ac\xc8\x9biunea plin\xc4\x83 de succes, acesta a m\xc4\x83r\xc8\x99\xc4\x83luit spre Cracovia, care a fost cucerit\xc4\x83 repede. Cazimir, acum Duce de Cracovia, a decis s\xc4\x83 \xc3\xaencheie un tratat \xc3\xaen care Boleslau cel \xc3\x8enalt a ob\xc8\x9binut autoritatea deplin\xc4\x83 asupra districtului Sileziei de Jos, Wroc\xc5\x82aw, iar Cazimir i-a oferit lui Mieszko IV Picioare Zgomotoase districtul din Polonia Mic\xc4\x83, Bytom, O\xc5\x9bwi\xc4\x99cim \xc8\x99i Pszczyna, cadou pentru finul s\xc4\x83u, Cazimir I de Opole, singurul fiu al lui Mieszko.\n_START_SECTION_\nMare Duce al Poloniei\n_START_PARAGRAPH_\n\xc3\x8en 1177, revolta \xc3\xaempotriva Marelui Duce Mieszko cel B\xc4\x83tr\xc3\xa2n s-a \xc3\xaencheiat cu un succes deplin pentru Cazimir, care nu numai c\xc4\x83 a cucerit Cracovia (inclusiv districtele Sieradz \xc8\x99i \xc5\x81\xc4\x99czyca), ob\xc8\x9bin\xc3\xa2nd titlul de Mare Duce, dar, de asemenea, a reu\xc8\x99it s\xc4\x83 extind\xc4\x83 suveranitatea sa ca monarh polonez peste Silezia (pe care a \xc3\xaemp\xc4\x83r\xc8\x9bit-o \xc3\xaentre cei trei fii al lui Vladislav al II-lea: Boleslau cel \xc3\x8enalt, Mieszko Picioare Zgomotoase \xc8\x99i Conrad I, precum \xc8\x99i fiului lui Boleslau, Jaros\xc5\x82aw de Opole), peste Polonia Mare (condus\xc4\x83 de Odon), Masovia \xc8\x99i Kuyavia (condus\xc4\x83 de Ducele Leszek). Pe coasta M\xc4\x83rii Baltice, Pomerania era condus\xc4\x83 de Ducele Sambor I ca vasal polonez._NEWLINE_Cu toate acestea, Mieszko cel B\xc4\x83tr\xc3\xa2n lucra intens pentru \xc3\xaentoarcerea sa, prima dat\xc4\x83 \xc3\xaen Boemia, iar mai t\xc3\xa2rziu \xc3\xaen Germania \xc8\x99i \xc3\xaen Ducatul Pomeraniei. Pentru a realiza ambi\xc8\x9biile sale care d\xc4\x83deau dreptul ereditar la tronul din Cracovia descenden\xc8\x9bilor s\xc4\x83i, Cazimir a chemat adunarea nobililor polonezi la \xc5\x81\xc4\x99czyca, \xc3\xaen 1180. A acordat privilegii at\xc3\xa2t nobililor c\xc3\xa2t \xc8\x99i bisericii, ridicand impozitele clerului \xc8\x99i renun\xc8\x9b\xc3\xa2nd la drepturile sale asupra terenurilor episcopilor deceda\xc8\x9bi. Prin aceste acte, el a c\xc3\xa2\xc8\x99tigat acceptarea principiului succesiunii, de\xc8\x99i avea s\xc4\x83 mai dureze \xc3\xaenc\xc4\x83 un secol pentru a restabili domnia polonez\xc4\x83._NEWLINE_\xc3\x8en mai pu\xc8\x9bin de un an de la adunarea de la \xc5\x81\xc4\x99czyca, \xc3\xaen 1181, Mieszko cel B\xc4\x83tr\xc3\xa2n, asistat de fratele Ducelui de Sambor, Mestwin I al Pomeraniei, a cucerit partea de est a Poloniei Mari, districtele Gniezno \xc8\x99i Kalisz, \xc8\x99i au reu\xc8\x99it s\xc4\x83-l conving\xc4\x83 pe fiul s\xc4\x83u, Odon, s\xc4\x83 se prezinte. \xc3\x8en acela\xc8\x99i timp, Ducele de Leszek de Masovia, a decis s\xc4\x83 scape de influen\xc8\x9ba lui Cazimir, numindu-l pe fiul lui Mieszko, Mieszko cel T\xc3\xa2n\xc4\x83r, guvernator al Mosaviei \xc8\x99i Kuyavia, f\xc4\x83c\xc3\xa2nd o promisiune de succesiune asupra acestor meleaguri.\n_START_SECTION_\nAfacerile externe\n_START_PARAGRAPH_\nDin motive necunoscute, Cazimir nu a reac\xc8\x9bionat la aceste evenimente \xc8\x99i doar a decis s\xc4\x83 asigure autoritatea asupra Poloniei Mici. \xc3\x8en 1184, a avut loc o \xc3\xaent\xc3\xa2lnire diplomatic\xc4\x83 la curtea \xc3\x8em\xc4\x83partului Federick Barbarossa, unde Cazimir, \xc3\xaen scopul de a respinge ac\xc8\x9biunile lui Mieszko cel B\xc4\x83tr\xc3\xa2n \xc8\x99i s\xc4\x83-\xc8\x99i p\xc4\x83streze putere peste toat\xc4\x83 Polonia, a jurat credin\xc8\x9b\xc4\x83 lui Frederick \xc8\x99i i-a pl\xc4\x83tit un tribut imens._NEWLINE_Cel mai important aspect \xc3\xaen timpul domniei lui Cazimir, pe l\xc3\xa2ng\xc4\x83 conflictul cu fratele lui, Mieszko, a fost problema politicilor diplomatice fa\xc8\x9b\xc4\x83 de provincia vecin\xc4\x83, Rusia de est. Prima sarcin\xc4\x83 pe care a avut-o, \xc3\xaenainte ca el s\xc4\x83 devin\xc4\x83 Mare Duce, a fost \xc3\xaencercarea sa de a crea leg\xc4\x83turi cu Marii Prin\xc8\x9bi ai Kievului, care erau puternici asocia\xc8\x9bi cu Marii Duci anteriori, prin c\xc4\x83s\xc4\x83toriile cu prin\xc8\x9besele Rusiei (Boleslau cel Cre\xc8\x9b cu Viacheslava de Novgorod \xc8\x99i Mieszko cel B\xc4\x83tr\xc3\xa2n cu Eudoxia din Kiev). \xc3\x8en acest scopt, \xc3\xaen noiembrie 1178, Cazimir a aranjat c\xc4\x83s\xc4\x83toria fiicei sale, Maria, cu prin\xc8\x9bul Vsevolod al IV-lea al Kievului._NEWLINE_Prima sa interven\xc8\x9bie major\xc4\x83 \xc3\xaen afacerile cu Rusia, a avut loc \xc3\xaen 1180, c\xc3\xa2nd la \xc3\xaenceputul disputei dintre Prin\xc8\x9bul Vasilko, Prin\xc8\x9bul Shumsk \xc8\x99i Dorohychyn (cumnatul lui Boleslau cel Cre\xc8\x9b) \xc8\x99i Leszek de Masovia, pentru regiunea Volinia din Volodymyr-Volynsky, Marele Duce i-a sprijinit pe prin\xc8\x9bi. R\xc4\x83zboiul s-a \xc3\xaencheiat cu succesul lui Cazimir, care a cucerit regiunea Volodymyr \xc8\x99i Brest, \xc3\xaen timp ce Vasilko a ob\xc8\x9binut regiunea Drohiczyn._NEWLINE_R\xc4\x83zboiul nu stabilise definitiv problema propriet\xc4\x83\xc8\x9bii Brest, care a fost acordat\xc4\x83 ca feud\xc4\x83 Prin\xc8\x9bului Sviatoslav, v\xc4\x83rul lui Vasilko, \xc8\x99i de asemenea, nepotul lui Cazimir (fiul surorii sale AGnes). \xc3\x8en 1182, o alt\xc4\x83 revolt\xc4\x83 a izbucnit \xc3\xaempotriva domina\xc8\x9biei Svyatoslav, \xc3\xaens\xc4\x83 datorit\xc4\x83 interven\xc8\x9biei lui Cazimir, el a fost restaurat pe scaunul de domnie. La scurt timp dup\xc4\x83 ce Cazimir a v\xc4\x83zut c\xc4\x83 situa\xc8\x9bia este instabil\xc4\x83, a decis s\xc4\x83 dea puterea fratelui lui Svyatoslav, Roman._NEWLINE_\xc3\x8en 1187, Prin\xc8\x9bul Yaroslav Osmomysl de Halici a murit, pornindu-se o lupt\xc4\x83 pentru succesiunea lui. Ini\xc8\x9bial, autoritatea asupr\xc4\x83 a principatului a fost luat\xc4\x83 de c\xc4\x83tre fiul s\xc4\x83u mai mic, Oleg, \xc3\xaens\xc4\x83 imediat dup\xc4\x83 aceea a fost ucis de boieri \xc8\x99i Halych a fost preluat\xc4\x83 de c\xc4\x83tre fratele mai mare, Vladimirko. Domnia lui Vladimirko a fost departe de a se stabiliza. Ajutat de unchiul s\xc4\x83u Cazimir, Prin\xc8\x9bul Roman de Brest, l-a demis pe Vladimirko \xc8\x99i a preluat controlul asupra regiunii._NEWLINE_\xc3\x8envins, Vladimirko a fugit \xc3\xaen Regatul Ungariei, sub protec\xc8\x9bia regelui B\xc3\xa9la al III-lea al Ungariei, care a decis s\xc4\x83 trimit\xc4\x83 armata la Halych. Roman a sc\xc4\x83pat prin Cracovia \xc8\x99i Vladimirko, ca un act de r\xc4\x83zbunare, a invadat Polonia Mic\xc4\x83. Cu toate acestea, B\xc3\xa9la a decis s\xc4\x83 atace Halych, \xc8\x99i din nou, Vladimirko a fost demis \xc8\x99i \xc3\xaenlocuit cu al doilea fiu al regelui, Andrei. R\xc4\x83zboiul a continuat doi ani mai t\xc3\xa2rziu, atunci c\xc3\xa2nd Cazimir a urmat instruc\xc8\x9biunile \xc3\x8emp\xc4\x83ratului Frederick, care decisese s\xc4\x83-l ajute pe Vladimirko, dup\xc4\x83 ce s-a declarat subiectul s\xc4\x83u, \xc8\x99i i-a restaurat autoritatea asupra regiunii Halych.\n_START_SECTION_\nPoliticile interne\n_START_PARAGRAPH_\n\xc3\x8en 1186, a murit Ducele Leszek de Masovia. \xc3\x8enainte de moartea sa, ducele boln\xc4\x83vicios a decis s\xc4\x83 dea toate terenurile sale Marelui Duce Cazimir. De\xc8\x99i anterior, Leszek a promis mo\xc8\x99tenirea unchiului s\xc4\x83u, Mieszko cel B\xc4\x83tr\xc3\xa2n, dup\xc4\x83 procedurile dictatoriale ale acestuia, s-a r\xc4\x83zg\xc3\xa2ndit \xc8\x99i a decis \xc3\xaen favoarea lui Cazimir. La scurt timp dup\xc4\x83 moartea sa, Mieszko a ocupat terenurile din Kuyavia p\xc3\xa2n\xc4\x83 la r\xc3\xa2ul Vistula; Cazimir nu a putut prelua dec\xc3\xa2t Masovia. Cu toate acestea, datorit\xc4\x83 mo\xc8\x99tenirii regiunii Masovia, Cazimir conducea direct cea mai mare parte a Poloniei._NEWLINE_Implicarea lui Cazimir \xc3\xaen afacerile din Rusia din 1191 au fost folosite de Mieszko cel B\xc4\x83tr\xc3\xa2n, care a reu\xc8\x99it s\xc4\x83 preia controlul asupra Castelului Wawel din Cracovia, preluarea titlului de Mare Duce \xc8\x99i controlul asupra Provinciei Seniorate. El a declarat Cracovia ca feud\xc4\x83 ereditar\xc4\x83 a propriilor descenden\xc8\x9bi, implement\xc3\xa2ndu-l guvernator pe fiul s\xc4\x83u, Mieszko cel T\xc3\xa2n\xc4\x83r. Conflictul s-a \xc3\xaencheiat pa\xc8\x99nic, Cazimir - care se \xc3\xaentorsese din Rusia - rec\xc3\xa2\xc8\x99tig\xc3\xa2nd capitala f\xc4\x83r\xc4\x83 lupt\xc4\x83._NEWLINE_Cazimir planificase s\xc4\x83 construiasc\xc4\x83 o Universitate \xc3\xaen Cracovia \xc8\x99i deja se apucase s\xc4\x83 construiasc\xc4\x83 bazele cl\xc4\x83dirii, \xc3\xaens\xc4\x83 moartea sa subit\xc4\x83 a \xc3\xaencurcat toate planurile. Universitatea de ast\xc4\x83zi, Jagiellonia, a fost construit\xc4\x83 abia \xc3\xaen 1364 de Regele Cazimir al III-lea cel Mare, fiid cea mai mare Universitate din Europa Central\xc4\x83 \xc8\x99i de Este (dup\xc4\x83 Universitatea Charles din Praga)._NEWLINE_Ultimul gol al domniei lui Cazimir a fost la \xc3\xaenceputul anului 1194, c\xc3\xa2nd a organizat o expedi\xc8\x9bie impotriva Yotvingians Baltice. Expedi\xc8\x9bia s-a \xc3\xaencheiat cu un succes deplin, iar Cazimir a avut o revenire triumfal\xc4\x83 la Cracovia. Dup\xc4\x83 un banchet care a avut loc \xc3\xaen cinstea \xc3\xaentoarcerii sale, Cazimir a murit pe nea\xc8\x99teptate, pe 5 mai 1194. Unii istorici cred c\xc4\x83 a fost otr\xc4\x83vit. A fost succedat ca Mare Duce de c\xc4\x83tre fiul s\xc4\x83u mai mare, Leszek I cel Alb, care, la fel ca \xc8\x99i tat\xc4\x83l s\xc4\x83u, a trebuit s\xc4\x83 se confrunte cu opozi\xc8\x9bia puternic\xc4\x83 a lui Mieszko cel B\xc4\x83tr\xc3\xa2n.'